Lenkijos vyrų krepšinio rinktinė
Lenkijos vyrų krepšinio rinktinė – krepšinio komanda, tarptautinėse varžybose atstovaujanti Lenkijos valstybei. Yra laimėjusi 1 sidabro ir 3 bronzos medalius Europos krepšinio čempionatuose. Stipriausia Lenkijos rinktinė buvo XX a. 7–8-ajame dešimtmečiuose: tuomet 6 kartus patekta į Europos čempionato finalinį ketvertą (laimėti 3 medaliai), pasiekta 5 vieta pasaulio čempionate, sudalyvauta 4 vasaros olimpinėse žaidynėse iš eilės.